{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o nacrtu Uputa za prijavitelje Poziva na dostavu projektnih prijedloga \"Sustav biciklističkih staza Urbane aglomeracije Zagreb\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"superadmin1","1. OPĆE INFORMACIJE,\n1.1. Strateški i zakonodavni okvir","Molimo pojasniti da li se u izradi projekta moramo pridržavati i izmjena i dopuna Pravilnika o jednostavnim i drugim građevinama i radovima koje su objavljene u NN 36/19?","Prihvaćen","Popis primjenjivih propisa ćemo svakako ažurirati. \nU točki 1.1. Poziva stoji napomena: \"Propisi navedeni u ovom Pozivu su propisi koji su na snazi (važeći) u trenutku njegove objave te se na Upute za prijavitelje i ostalu dokumentaciju Poziva, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.\""]
[2,"superadmin1","1. OPĆE INFORMACIJE,\n1.3. Predmet, svrha i pokazatelji Poziva","Molimo pojasniti da li se izgradnja biciklističkog mosta za prijelaz preko rijeke i željezničke pruge smatra izgradnjom biciklističke infrastrukture? Rješava gorući sigurnosti problem, uspostavlja nužnu „nepostojeću kariku“ u postojećoj mreži, kako bi se omogućio kontinuitet biciklističkog putovanja).","Primljeno na znanje","Primljeno na znanje, uzet ćemo u obzir i razmotriti uključenje navedenog troška u prihvatljive troškove ovog Poziva."]
[3,"superadmin1","1. OPĆE INFORMACIJE,\n1.3. Predmet, svrha i pokazatelji Poziva","Molimo da se revidira ili dodatno pojasni pokazatelj \"Nove i nadograđene biciklističke trake\" tako da odgovara terminologiji Pravilnika o biciklističkoj infrastrukturu. Naime, nejasno je za zaključiti iz ovog indikatora te daljnjeg teksta Uputa za prijavitelje da li su dozvoljena ulaganja u BICIKLISTIČKU INFRASTRUKTURU što bi obuhvaćalo sve komponente biciklističke infrastrukture sukladno Čl.3 Pravilnika ili su dozvoljena samo ulaganja u biciklističke trake. U uputama za prijavitelje se protežu termini biciklistička infrastruktura, biciklističke staze i biciklističke trake pa molimo ujednačiti i jednoznačno odrediti dozvoljena ulganja u odnosu na PRvilnik o biciklističkoj infrastrukturi.","Djelomično prihvaćen","Naziv pokazatelja neposrednih rezultata je kao takav definiran u Operativnom programu \"Konkurentnost i kohezija\" i tekstualno se ne može mijenjati. No svakako, imajući u vidu važeći Pravilnik o biciklističkoj infrastrukturi, pokazatelj se odnosi na sve prometnice navedene u čl.3.st 1. navedenog Pravilnika te možemo navesti ovakvu napomenu u fusnoti. \nTakođer, u točki 2.7. Poziva u dijelu ‘Infrastrukturna komponenta projekta’ navedena je prihvatljiva aktivnost prilagodba/modernizacija postojeće biciklističke infrastrukture u skladu s uvjetima iz Pravilnika o biciklističkoj infrastrukturi."]
[4,"superadmin1","2. PRAVILA POZIVA,\n2.7. Prihvatljive projektne aktivnosti","Da li se izgradnja biciklističkog mosta za prijelaz preko rijeke i željezničke pruge smatra izgradnjom biciklističke infrastrukture? Rješava gorući sigurnosti problem, uspostavlja nužnu „nepostojeću kariku“ u postojećoj mreži, kako bi se omogućio kontinuitet biciklističkog putovanja). Molimo jasno navesti što spada bod biciklističku infrastrkturu i što je prihvatljiva aktivnost.","Primljeno na znanje","Primljeno na znanje, uzet ćemo u obzir i razmotriti uključenje navedenog troška u prihvatljive troškove ovog Poziva."]
[5,"Grad Jastrebarsko","2.9. Prihvatljivost izdataka za provedbu projekta,\n2.9.1. Prihvatljive kategorije troškova","Budući da je za prijavu projektnog prijedloga potrebno izraditi studiju izvodljivosti s analizom troškova i koristi predlažemo da se u točku 2.9.1. Prihvatljive kategorije troškova uvrsti i trošak vanjske usluge izrade studije izvodljivosti s analizom troškova i koristi, priprema projektnog prijedloga, priprema druge projektno-tehničke dokumentacije (koja može pokazati opravdanost  projekta, npr. mjerenje/snimanje prometa) i studija te ostale vanjske usluge koje su neophodne za aktivnosti pripreme i realizacije projekta. Bez uvrštavanja navedenih kategorija troškova izrade studijske dokumentacije i pripreme projekta, potencijalni prijavitelji se onemogućuju u pripremi projektnih prijedloga jer su navedene kategorije troškova obvezni dio sadržaja projektnog prijedloga i zahtijevaju znatna financijska sredstava","Primljeno na znanje","Primljeno na znanje. Svakako ćemo dodatno razmotriti da li će se u Pozivu uvjetovati izrada studije izvodljivosti za podnošenje projektnog prijedloga, uzevši u obzir procijenjenu visinu ulaganja za ovakve projekte. Ukoliko studija izvodljivosti bude uvjet za prijavu na ovaj Poziv, troškove izrade studije izvodljivosti ćemo uvrstiti kao prihvatljiv trošak u okviru Poziva."]
[6,"superadmin1","3. KAKO SE PRIJAVITI,\n3.1. Izgled i sadržaj projektnog prijedloga","Uvjerenje nadležnog ureda za prostorno planiranje o usklađenosti zahvata projekta s važećom prostorno-planskom dokumentacijom, ne starije od 60 dana - molimo da detaljnije pojasnite u kojim situacijama se prilaže ovaj dokument jer ukoliko investitor ishodi izvršnu građevinsku dozvolu, znači da je isti projekt u skladu sa važećom prostorno-planskom dokumentacijom. Molimo da se jednoznačno utvrdi da li je u ovom slučaju potrebno dostaviti ovu dokumentaciju?","Primljeno na znanje","Ukoliko je ishođena građevinska dozvola dostavljanje 'Uvjerenja nadležnog ureda za prostorno planiranje o usklađenosti zahvata projekta s važećom prostorno-planskom dokumentacijom, ne starije od 60 dana', \nnije potrebno."]
[7,"superadmin1","3. KAKO SE PRIJAVITI,\n3.1. Izgled i sadržaj projektnog prijedloga","Molimo Vas da revidirate termin\"rješenje o uvjetima građenja\" - po novom Zakonu o gradnji ne postoji više termin rješenje o uvjetima građenja.","Primljeno na znanje","Uzimajući u obzir  da je poziv predviđen u modalitetu trajnog poziva, isto se odnosi na navedeni dokument koji je ishođen prije stupanja na snagu izmjena i dopuna Zakona o gradnji uzimajući u obzir članak 178. navedenog Zakona i točke 1.5. Poziva prema kojoj   razdoblje provedbe projekta traje od početka obavljanja aktivnosti projekta, a najranije počevši od 1. siječnja 2017. godine, pri čemu je inicijalni, očekivani krajnji rok za provedbu svih predmetnih aktivnosti 1. lipnja 2023. godine."]
[8,"superadmin1","3. KAKO SE PRIJAVITI,\n3.1. Izgled i sadržaj projektnog prijedloga","Molimo odrediti da li se dostavlja i dokumentacija vezana za - mišljenja i/ili rješenja koja proizlaze iz odredbi Zakona o zaštiti prirode i Zakona o zaštiti okoliša. Ako je ovakvu dokumentacjiu potrebno dostavljati, molimo da se navede u popisu obvezne dokumentacije.","Primljeno na znanje","Primljeno na znanje. Ukoliko ovu dokumentaciju bude potrebno dostavljati svakako ćemo je navesti u popisu potrebne dokumentacije."]
[9,"superadmin1","3. KAKO SE PRIJAVITI,\n3.1. Izgled i sadržaj projektnog prijedloga","Predlažemo da se utvrdi minimalni sadržaj Studije izvodljivosti u skladu s navedenim Vodičem, a kako bi se izbjegla bilo kakva kriva tumačenja minimalnog sadržaja Studije izvodljivosti.","Primljeno na znanje","Primljeno na znanje. Svakako ćemo dodatno razmotriti da li će se u Pozivu uvjetovati izrada studije izvodljivosti za podnošenje projektnog prijedloga, uzevši u obzir procijenjenu visinu ulaganja za ovakve projekte."]
[10,"superadmin1","4. POSTUPAK DODJELE,\n4.1. Faze postupka dodjele bespovratnih sredstava","Molimo da se jasno definira misli li se na biciklističku infrastrukturu i sve što ona uključuje ili isključivo na biciklističke staze – sve sukladno čl. 3 Pravilnika o biciklističkoj infrastrukturi? Da li se izgradnja biciklističkog mosta za prijelaz preko rijeke i željezničke pruge smatra izgradnjom biciklističke infrastrukture? Rješava gorući sigurnosti problem, uspostavlja nužnu „nepostojeću kariku“ u postojećoj mreži, kako bi se omogućio kontinuitet biciklističkog putovanja).","Primljeno na znanje","Primljeno na znanje, uzet ćemo u obzir i razmotriti uključenje navedenog troška u prihvatljive troškove ovog Poziva."]
[11,"superadmin1","4. POSTUPAK DODJELE,\n4.1. Faze postupka dodjele bespovratnih sredstava","Faza 3, ocjena kvalitete - boduje se doprinos ostvarenju pokazatelja specifičnog cilja 7ii2 te se spominje duljina izgrađenih/nadograđenih biciklističkih staza i traka što nije u skladu s definrianim pokazateljem u dijelu 1.3. Predmet, svrha i pokazatelji poziva gdje se navodi samo biciklistička traka. Molimo da se ujednači terminologija i da se jasno navede da li su dopuštene aktivnosti izgradnja / nadogradnja biciklističke infrastrukutre (definicija sukladno čl.3 Pravilnika o biciklističkoj infrastrukturi) i da se tako postavi pokazatelj.","Nije prihvaćen","Naziv pokazatelja neposrednih rezultata je kao takav definiran u Operativnom programu \"Konkurentnost i kohezija\" i tekstualno se ne može mijenjati. No svakako, imajući u vidu važeći Pravilnik o biciklističkoj infrastrukturi, pokazatelj se odnosi na sve prometnice navedene u čl.3.st 1. navedenog Pravilnika."]
[12,"superadmin1","„Sustav biciklističkih staza Urbane aglomeracije Zagreb“,\n7. POJMOVNIK","Molimo da se kod Glavnog projekta jasno naznači da li se treba pridržavati i izmjena i dopuna objavljenih u NN 39/19.","Prihvaćen","Popis primjenjivih propisa ćemo ažurirati. \nU točki 1.1. Poziva stoji Napomena: Propisi navedeni u ovom Pozivu su propisi koji su na snazi (važeći) u trenutku njegove objave te se na Upute za prijavitelje i ostalu dokumentaciju Poziva, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga."]